62023TO0126(01)_INF
Rješenje predsjednika Općeg suda od 14. srpnja 2023. –VC/EU-OSHA
(predmet T-126/23 R)
„Privremena pravna zaštita – Javna nabava – Isključenje iz provedbe postupaka javne nabave i dodjele bespovratnih sredstava financiranih iz općeg proračuna Unije i FED-a tijekom dvije godine – Objava informacija koje se odnose na to isključenje – Zahtjev za odgodu izvršenja – Hitnost – Fumus boni juris – Odvagivanje interesa”
1.
Privremena pravna zaštita – Suspenzija primjene – Privremene mjere – Pretpostavke za određivanje – Fumus boni iuris – Hitnost – Teška i nepopravljiva šteta – Kumulativnost – Odvagivanje svih interesa o kojima je riječ – Redoslijed ispitivanja i način provjere – Diskrecijska ovlast suca privremene pravne zaštite
(čl. 256. st. 1., čl. 278. i 279. UFEU-a; Poslovnik Općeg suda, čl. 156. st. 4.)
(t. 13., 15., 16., 54.)
2.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Teret dokazivanja – Financijska šteta – Obveza podnošenja konkretnih i preciznih navoda potkrijepljenih detaljnim dokazima u pisanom obliku – Potreba pružanja istinite i cjelovite slike financijskog stanja
(čl. 278. i 279. UFEU-a; Poslovnik Općeg suda, čl. 156. st. 4.)
(t. 27.-29.)
3.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Financijska šteta – Šteta koja proizlazi iz objave na internetu informacija o isključenju ponuditelja u okviru javne nabave – Uključenost
(čl. 278. i 279. UFEU-a; Poslovnik Općeg suda, čl. 156.)
(t. 34.-38., 60.)
4.
Privremena pravna zaštita – Suspenzija primjene – Pretpostavke za određivanje – Fumus boni iuris – Prima facie ispitivanje razloga navedenih u prilog tužbi
(čl. 278. i 279. UFEU-a; Poslovnik Općeg suda, čl. 156.)
(t. 39.)
5.
Privremena pravna zaštita – Suspenzija primjene – Pretpostavke za određivanje – Fumus boni iuris – Prima facie ispitivanje razloga navedenih u prilog tužbi – Tužba protiv odluke o odbijanju ponuditeljeve ponude u okviru javne nabave – Tužbeni razlog koji se temelji na neuzimanju u obzir pravomoćne presude – Tužbeni razlog koji prima facie nije neosnovan
(čl. 278. i 279. UFEU-a; Poslovnik Općeg suda, čl. 156.)
(t. 49.-51.)
Izreka
1.
Odgađa se izvršenje Odluke 2023/01 Europske agencije za sigurnost i zdravlje na radu (EU-OSHA) od 13. siječnja 2023. o isključenju sudjelovanja VC-a u postupcima javne nabave, postupcima u vezi s bespovratnim sredstvima, nagradama, dodjelama i financijskim instrumentima, koji su uređeni općim proračunom Europske unije, i postupcima dodjele koji se odnose na Europski fond za razvoj, a uređeni su Uredbom Vijeća (EU) 2018/1877, s obzirom na to da se člankom 4. te odluke predviđa objava određenih informacija koje se odnose na isključenje sudjelovanja VC-a u tim postupcima na internetskoj stranici Europske komisije.
2.
Zahtjev se odbija u preostalom dijelu.
3.
Ukida se rješenje od 13. ožujka 2023, VC/EU-OSHA (T-126/23 R).
4.
O troškovima će se odlučiti naknadno.